**Dátum:** 2022. november 17.

A Wilhelm Frank alapítvány a második Kreatív-pályázattal segíti elő a nemzetközi hálózatépítést / Az ablakok összekötnek / „Kitekintés egy országra, egy világra, egy jövőre“ / Interkulturális nézőpontok / Elfriede Frank Stiftung továbbra is elkötelezett szociális téren

**Digitális váltófutás a Föld körül**

***Rottach-Egern / Leinfelden-Echterdingen*** − „A Wilhelm Frank alapítvány első Kreativ-pályázata teljes siker volt.“ Ezt a pozitív végkövetkeztetést vonta le az elmúlt évben Prof.Dr.Isolde Geissler-Frank arra a 20 video-felvételre reagálva, amelyeket a Roto-csoport fiatal dolgozói készítettek és küldtek be. Novemberben ismét kiírnak egy pályázatot, amelyre a résztvevők 2023. január 15-ig jelentkezhetnek. Az immár több mint 30 éve alapított Elfriede Frank alapítvány párhuzamosan folyamatosan azon dolgozik, hogy a Roto társalapítónője szellemében nehéz helyzetekben segítséget nyújtson, szociális projekteket és karitatív intézkedéseket támogasson.

**Véleménycsere lehetővé tétele. Ötletek megvalósítása.**

A férjével Alexander Frankkal és gyermekeivel közösen hívta életre Prof.Dr.Isolde Geissler-Frank a Wilhelm Frank alapítványt 2020-ban. Az alapítvány célja az interkulturális kommunikáció, a tudomány és kutatás támogatása. Vezérelvük: „Véleménycsere lehetővé tétele, ötletek megvalósítása“. Az alapító házaspár szerint az aktuális pályázat lehetőséget fog adni a pályázóknak, hogy egy úgynevezett digitális váltófutás során egy közös témát megvitassanak. „Így a sokszínűség a kapcsolatokat gazdagító tényezővé válik“, véli Alexander Frank.

**Videók és digitális megbeszélések**

Minden csapat kap egy feladatkatalógust valamint egy úgynevezett „Játékútmutatót“. A kreatív folyamat egy videókonferenciával veszi kezdetét, amelynek során három résztvevő ismerkedik meg egymással. Az 1. számú csapattagnak ezután egy hét áll rendelkezésére, hogy a megadott feladatokkal foglalkozzon, és egy videófelvételt készítsen, amelyet a következő online megbeszélés során átad a 2. számú csapattagnak. Aki szintén egy hét alatt készíti el a részprojektjét, és egy átadási folyamat során kapcsolatba lép a 3. számú csapattaggal.

A folyamat eredménye több videófelvétel lesz valamint két átadási folyamat, amelyekből az alapítvány ügynöksége egy interkulturális összeállítást készít a videófelvételeket összevágva, egy közös téma köré felépítve. Ezeket az össezállításokat a [www.wilhelm-frank-stiftung.de](http://www.wilhelm-frank-stiftung.de) honlapon lehet majd megtekinteni. A pályázat győztes csapata a Roto csoport egyik telephelyén fog néhány minden bizonnyal felejthetetlen napot eltölteni.

**Szociális elkötelezettség több, mint 30 éve**

Immár évtizedek óta támogatnak az alapító családok az Elfriede Frank alapítvánnyal szociális projekteket a Roto-csoport üzemeiben. Szorult helyzetbe került családoknak és egyéneknek éppen úgy segítenek, mint karitatív szervezeteknek. Wilhelm Frank felesége, Elfriede hozta létre az alapítványt több mint 30 évvel ezelőtt, hogy Leinfelden-Echterdingenben az akkori egyetlen üzemben segítséget nyújtson.

Elfriede és Wilhelm Frank utódainak elkötelezettségét a Roto-csoport dolgozóinak gyűjtései is folyamatosan támogatják. Legutóbb a Bad Mergentheim-i nyílt napok során kapott az Elfriede Frank alapítvány és a Wilhelm Frank alapítvány is néhány további nonprofit szervezet mellett 6.000 Eurót, amelyet a dolgozók a telephelyen gyűjtöttek össze. Az ilyen jellegű juttatásokat a család által hozzáadott összegekkel együtt a mindenkori alapítványi célokkal összhangban kezelik, és adományozzák tovább karitatív célokra. „Csodálatos, hogy a Roto-csoport dolgozói az alapítványi munkát nyilvánvalóan jónak és fontosnak tartják“, fejezte ki örömét Alexander Frank. „Közösen egy kicsit jobbá tehetjük ezt a világot.“



Prof. Dr. Isolde Geissler-Frank és Alexander Frank 2021 elején hívták életre a Wilhelm Frank alapítványt. Segíti az interkulturális kommunikációt, a tudományt és kutatást. Vezérelvük: „Véleménycsere lehetővé tétele, ötletek megvalósítása“.

**Fotó**: Wilhelm Frank Stiftung **Stiftungsgruender.jpg**

**Ein Bild, das Person, Mann, Wand, drinnen enthält.

Automatisch generierte Beschreibung**

Elfriede Frank alapított több mint 30 évvel ezelőtt egy alapítványt, amely a mai napig segíti a nehéz helyzetben lévő egyéneket és családokat, valamint elismert karitatív szervezeteket támogat. Folyamatosan gyűjtenek a Roto-vállalatcsoport dolgozói is adományokat, amelyeket az alapítvány kezel, és adományoz tovább karitatív célokra.

**Fotó**: Roto Frank Holding AG **Elfriede\_Frank.jpg**

Ein Bild, das Person, Mann, Wand, Anzug enthält.

Automatisch generierte Beschreibung

Wilhelm Frank találta fel a „Roto N“-t, az első nagyüzemileg előállított nyílóbukó vasalatot, amellyel nemcsak az ablakszárny nyitása, hanem buktatása is lehetővé vált. 1935-ben szabadalmaztatta, és sorozatgyártásra fejlesztette ki. A mai napig Elfriede és Wilhelm Frank utódjainak tulajdonában van a nemzetközileg tevékenykedő Roto Frank Holding AG a vállalataival együtt.

**Fotó**: Roto Frank Holding AG **Wilhelm\_Frank.jpg**

Szabadon nyomtatható − igazolás elkérve.

**Kiadó**: Wilhelm Frank Stiftung • Wilhelm-Frank-Platz 1 • 70771 Leinfelden-Echterdingen • mail@wilhelm-frank-stiftung.de

**Szerkesztőség**: Dr. Sälzer Pressedienst • Lensbachstraße 10 • 52159 Roetgen • Tel. +49 2471 9212864 • Fax +49 2471 9212867• info@drsaelzer-pressedienst.de